अजहर ने इस बार पहले से ही पार्टी आलाकमान के सामने अपनी इच्‍छा जाहिर कर दी है, ताकि उन्‍हें वही सीट लड़ने को मिले, जहां उनकी जीत की संभावनाएं ज्‍यादा हों। पूर्व सांसद ने कहा कि उनके बारे में अंतिम फैसला पार्टी के आलाकमान को करना है, लेकिन उन्‍होंने अपनी इच्‍छा जाहिर कर दी है। तेलंगाना अजहर का गृह राज्‍य है, इसलिए वह सिकंदराबाद से ही किस्मत आजमाना चाहते हैं। अजहर ने कहा कि कई लोगों ने उनसे कहा कि इस बार का चुनाव उन्‍हें अपने गृह राज्य से ही लड़ना चाहिए। अजहर ने कहा, 'मैंने सिकंदराबाद लोकसभा क्षेत्र में कई जगहों का दौरा किया है। गांव में भी गया हूं, किसानों से बात की और उन सभी का मन है कि मैं सिकंदराबाद से चुनाव लड़ूं।'